open-index/open-wikipedia-markdown huggingface dataset:
Πρωτάθλημα ποδοσφαίρου Μάλτας

Το **Πρωτάθλημα ποδοσφαίρου Μάλτας** (μαλτέζικα: Premier League Malti) είναι η ανώτερη ποδοσφαιρική διοργάνωση πρωταθλήματος στη Μάλτα. Ονομάζεται και *BOV Premier League* για εμπορικούς λόγους (BOV: Bank of Valletta). Η διοργάνωση ξεκίνησε το 1909. Στο Σύστημα ποδοσφαιρικών πρωταθλημάτων Μάλτας κάτω από τη διοργάνωση αυτή υπάρχουν ακόμη τρεις κατηγορίες: Λ-Εγουέλ Ντιβιζιόνι Μαλτία, Ιτ-Τιένι Ντιβιζιόνι Μαλτία και Ιτ-Τιελέτ Ντιβιζιόνι Μαλτία.

Πριν το 1980 η ανώτατη ποδοσφαιρική κατηγορία στη Μάλτα ήταν γνωστή σαν Λ-Εγουέλ Ντιβιζιόνι Μαλτία. Το 1980 μετονομάστηκε σε Πρέμιερ Λιγκ και διατήρησε την ονομασία αυτή από τότε. Η Λ-Εγουέλ Ντιβιζιόνι Μαλτία βρίσκεται πλέον ένα επίπεδο πιο κάτω.

## Σύστημα διεξαγωγής
Το πρωτάθλημα 2022-23 διεξάγεται με δεκατέσσερις ομάδες να αγωνίζονται ανά μεταξύ τους από δύο φορές.

Ο πρωταθλητής συμμετέχει στον πρώτο ή δεύτερο προκριματικό γύρο του ΟΥΕΦΑ Τσάμπιονς Λιγκ. Ο δεύτερος και ο τρίτος της βαθμολογίας συμμετέχουν στον πρώτο ή δεύτερο προκριματικό γύρο του ΟΥΕΦΑ Γιουρόπα Κόνφερενς Λιγκ, όπως και η κυπελλούχος ομάδα. Οι δύο τελευταίες ομάδες υποβιβάζονται στην Τσάλεντζ Λιγκ Μάλτας, ενώ η 12η ομάδα δίνει αγώνες πλέι-άουτ με ομάδες της Τσάλεντζ Λιγκ της Μάλτας.

## Πρωταθλήτριες ομάδες

## Κατακτήσεις ανά ομάδα

†Δεν υφίσταται πλέον.

## Πηγές
*Malta - List of Champions and Runners-Up
*League Champions
*HISTORY 

## Δείτε ακόμη
* Σύστημα ποδοσφαιρικών πρωταθλημάτων Μάλτας

## Βασικοί Χορηγοί για τη Σεζόν 2025/26
Χορηγός Τίτλου: YoHealth

Επίσημος Χορηγός: Meridianbet

Επίσημος Χορηγός Αγωνιστικής Μπάλας: Adidas

Κύριος Συνεργάτης: Sixt Leasing

Άλλοι Συνεργάτες: Ejjabet (Επίσημος Χορηγός)

## Παραπομπές


## Εξωτερικοί σύνδεσμοι
* Επίσημη ιστοσελίδα
*  League321.com - Οι πίνακες βαθμολογίας του μαλτέζικου ποδοσφαίρου. 

Μαλτα
Κατηγορία:Ποδοσφαιρικές διοργανώσεις Μάλτας
Κατηγορία:Ανώτατα εθνικά ποδοσφαιρικά πρωταθλήματα
Άιλτον Αλμέιδα

Ο **Άιλτον Χοσέ Αλμέιδα** ή απλώς **Άιλτον** (γεννημένος 20 Αυγούστου, 1984) είναι Βραζιλιάνος ποδοσφαιριστής που αγωνίζεται στην FC Terek Grozny. Πρόκειται για ένα γρήγορο και τεχνίτη επιθετικό.

## Βιογραφία

### Όργκριτ
Στην ομάδα της Σουηδίας αγωνίστηκε για 2 περίπου χρόνια σκοράροντας 26 φορές σε 63 συμμετοχές με αποτέλεσμα να γίνει το μήλο της έριδος για Κοπεγχάγη και Μπρόντμπυ. Τελικά η Μπρόντμπυ έκανε πίσω με αποτέλεσμα ο Άιλτον να καταλήξη στην ομάδα της Κοπεγχάγης με ρεκόρ μεταγραφής για την ομάδα, με το ποσό να αγγίζει τα 3 εκατομμύρια ευρό.

### Κοπεγχάγη
Σκοράροντας μόλις στο δεύτερο του παιχνίδι για λογαριασμό της Κοπεγχάγης απέναντι στην Μπροντμπυ στο Δανέζικο ντέρμπι, θεωρήθηκε από πολλούς ως το νέο αστέρι της ομάδας που σηματοδοτούσε την Νέα Εποχή του συλλόγου, ο οποίος τα τελευταία χρόνια έπασχε από την δυστοκία των επιθετικών του. Δυστυχώς οι εμφανίσεις του δεν συνεχίστηκαν με αποτέλεσμα να καταλήξει στον πάγκο. Στις 15 Απριλίου του 2007 σκόραρε με ανάποδο ψαλίδι στο 4-2 της Κοπεγχάγης απέναντι στην Οντένσε και όλοι ευελπιστούσαν στην επάνοδο του στους βασικούς πράγμα όμως που δεν έγινε καθώς στα πλείστα μας ήταν στις αλλαγές.

Μετά την διακοπή του πρωταθλήματος για τον χειμώνα την σεζόν 2007-08 στον αγώνα για τα προημιτελικά του κυπέλλου Δανίας με την Νάεστβεντ ο Άιλτον πήρε την ευκαιρία και αγωνιζόμενος σκόραρε.

Στο ξεκίνημα της σεζόν 2008-09 ήταν συχνά στην βασική εντεκάδα της Κοπεγχάγης αλλά η έλλειψη σκοραρίσματος τον οδήγησε και πάλι στον πάγκο. Εντούτοις σκόραρε δύο γκολ στο παιχνίδι με την Μίντζελαντ στις 16 Νοεμβρίου και ένα γκολ στο κύπελλο ΟΥΕΦΑ στο παιχνίδι με την Μάντσεστερ Σίτι στο Στάδιο Παρκεν της Κοπεγχάγης

Όπως και την σεζόν 2008-09 έτσι και την σεζόν 2009-10 ξεκίνησε ως βασικός αλλά στο τέλος κατέληξε στον πάγκο ιδιαίτερα στο δεύτερο μισό του πρωταθλήματος, με συνολικό απολογισμό στο πρωτάθλημα 25 συμμετοχές - 4 γκολ.

### Α.Π.Ο.Ε.Λ.
Στις 28 Ιουλίου 2010, ο Άιλτον Αλμέιδα υπέγραψε τριετές συμβόλαιο με την ομάδα του ΑΠΟΕΛ.
;Ατομικά
* **[[Πρωτάθλημα Δανίας]] Προσωπικότητα Άνοιξης**: 2009

;Ομαδικά
* **[[Πρωτάθλημα Δανίας]]**: 2006–07, 2008–09 & 2009–10 *(με την Κοπεγχάγη)*
* **[[Κύπελλο Δανίας]]**: 2008–09 *(με την Κοπεγχάγη)*

## Παραπομπές

* Ανακοίνωση- Μεταγραφή Ailton Jose Almeida στον Α.Π.Ο.Ε.Λ.. 28/07/2010

Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές ΦΚ Κοπεγχάγη
Κατηγορία:Ποδοσφαιριστές Έργκριτε ΙΣ
Κατηγορία:Ποδοσφαιριστές Τέρεκ Γκρόζνι
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Αλ Τζαζίρα ΣΚΚ
Κατηγορία:Ποδοσφαιριστές Αλ Ντάφρα ΣΚΚ
Κατηγορία:Ποδοσφαιριστές Σουπερλίγκα Δανίας
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Κύπρο
Μπετζά (Κυβερνείο)

Το Κυβερνείο (νομός) **Μπετζά** είναι ένας από τους 24 νομούς της Τυνησίας. Βρίσκεται στο βόρειο παραλιακό τμήμα της χώρας. Πρωτεύουσα είναι η ομώνυμη πόλη Μπετζά. Έχει συνολική έκταση 3.558 τ.χλμ., (14ο σε έκταση), και πληθυσμό 303.200 (2007). Δημιουργήθηκε το 1956.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Γιώργος Ορφανός

Ο **Γεώργιος Ορφανός** είναι Έλληνας πολιτικός.

Σπούδασε πολιτικός μηχανικός και μηχανολόγος μηχανικός στο Αριστοτέλειο Πανεπιστήμιο Θεσσαλονίκης.

Εξελέγη Βουλευτής Α' Θεσσαλονίκης με τη Νέα Δημοκρατία το 1996, όπου και εκλεγόταν συνεχώς μέχρι το 2007 και επανεξελέγη το 2012. Στο διάστημα 2004-2007 διετέλεσε υφυπουργός Αθλητισμού στο υπουργείο Πολιτισμού κατά τη διάρκεια και των Ολυμπιακών Αγώνων του 2004. Την περίοδο 2014-2015 υπήρξε Υπουργός Μακεδονίας Θράκης της κυβέρνησης Σαμαρά.  

Είναι παντρεμένος με τη Μερόπη Καρανταλή, με την οποία απέκτησε 3 παιδιά. 

## Πηγές
* Προσωπική ιστοσελίδα του Γιώργου Ορφανού 

Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Αθλητισμού
Κατηγορία:Δημοτικοί Σύμβουλοι ανά την Ελλάδα
C3H8O

* Ο γενικός χημικός τύπος **C<sub>3</sub>H<sub>8</sub>O** μπορεί να αναφέρεται στα ακόλουθα τρία (3) ισομερή:
# 1-προπανόλη ή **κανονική προπανόλη** με ημισυντακτικό τύπο CH3CH2CH2OH
# 2-προπανόλη ή **ισοπροπανόλη** με ημισυντακτικό τύπο CH3CH(OH)CH3
# Αιθυλομεθυλαιθέρας ή **μεθοξυαιθάνιο** με ημισυντακτικό τύπο CH3CH2OCH3

Κατηγορία:C3
Κατηγορία:Οργανικές ενώσεις με οξυγόνο
Κατηγορία:Αποσαφηνίσεις χημικών τύπων
Κατηγορία:Κορεσμένες ενώσεις
Νικόλαος Τσιαρτσιώνης

Ο **Νικόλαος Τσιαρτσιώνης** είναι Έλληνας αρχιτέκτονας και πολιτικός. Κατάγεται από την Κοζάνη. Χρημάτισε υπουργός Μακεδονίας - Θράκης τα έτη 2004-2006.

Γεννήθηκε στην Κοζάνη το 1950. Σπούδασε Αρχιτεκτονική στο Πανεπιστήμιο της Ρώμης. Άσκησε ελεύθερο επάγγελμα στο διάστημα 1975-2000. 

Εξελέγη βουλευτής Κοζάνης με τη Νέα Δημοκρατία το 1996, το 2000 και το 2004 και διετέλεσε υπουργός Μακεδονίας-Θράκης στο διάστημα 2004-2006.

Είναι παντρεμένος με τη Δήμητρα Κουρέλη, με την οποία απέκτησε 2 παιδιά.

Κατηγορία:Βουλευτές Κοζάνης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Μακεδονίας-Θράκης
Γλώσσα Χάουσα

Η γλώσσα **Χάουσα** (χάουσα: هَوْسَ) είναι γλώσσα της Αφρικής. Ανήκει στην οικογένεια των Αφροασιατικών γλωσσών. Ομιλείται από τους Χάουσα, κυρίως στον Νίγηρα και στη Βόρεια Νιγηρία. Επίσης, υπάρχει σημαντικός αριθμός ομιλητών στη Δυτική και Κεντρική Αφρική. Ακόμα, σε μεγάλους ραδιοφωνικούς σταθμούς όπως το BBC, η Φωνή της Αμερικής και η Ντόιτσε Βέλε μεταδίδονται προγράμματα στη Χάουσα. Η γλώσσα διδάσκεται σε πανεπιστήμια στην Αφρική και σε όλο τον κόσμο. Είναι μία από τις γλώσσες που ομιλούνται περισσότερο στον κόσμο, καθώς αριθμεί περίπου 60 εκατ. ομιλητών ως μητρική γλώσσα και άλλα 30 εκατ. ως δεύτερη γλώσσα.

## Εξωτερικοί σύνδεσμοι

Χ
Χ
Χ
Χ
Χ
Χ
Χ
Χ
Χ
Χ
Συστήματα χρόνου

**Συστήματα χρόνου** ονομάζονται, ειδικότερα στην Αστρονομία αλλά και στην αστρονομική ναυτιλία οι υπολογισμοί εκείνοι στους οποίους ο προσδιορισμός γενικά του χρόνου (ώρας, ημέρας) γίνεται με ιδιαίτερα κατά περίπτωση σημεία αναφοράς.

## Γενικά
Τα συστήματα αυτά επί το πλείστον βασίζονται στον υπολογισμό της περιστροφής της Γης σε σχέση με τα ουράνια σώματα. Συνεπώς οποιοδήποτε ουράνιο σώμα ή και ακόμα σημείο της ουράνιας σφαίρας μπορεί να χρησιμοποιηθεί ως σημείο αναφοράς και κατ΄ επέκταση ν΄ αποτελέσει ιδιαίτερο σύστημα αναφοράς χρόνου.

Έτσι άλλους χρόνους χρησιμοποιεί η Αστρονομία (κατά περίπτωση), κάποιους εξ αυτών η αστρονομική ναυτιλία, άλλους η διαστημική, άλλους η τεχνική έρευνα και παρακολούθηση των περί τη Γη τεχνητών δορυφόρων κ.λπ., όπως επίσης άλλους χρόνους με διαφορετικά σημεία αναφοράς χρησιμοποιεί η ρομποτική, τα διάφορα ηλεκτρονικά οπλικά συστήματα ακόμα και ο απλούστερος αυτοματισμός που έχουν να κάνουν στη πραγματικότητα με διαφορά χρόνου ενεργοποίησης, πυροδότησης κ.λπ. Κυριότερο εξ όλων αυτών στη πράξη είναι ο λεγόμενος αστρονομικός χρόνος όπου βάση αυτού (σημείο αναφοράς) είναι η ωρική γωνία ουρανίου σώματος.

## Διάκριση
Τα συστήματα χρόνου διακρίνονται σε δύο βασικές κατηγορίες
* Συστήματα πραγματικού χρόνου και
* Συστήματα σχετικού χρόνου (κατά περίπτωση)

*
Γενική Γραμματεία Μακεδονίας-Θράκης

Η **Γενική Γραμματεία Μακεδονίας-Θράκης** συστάθηκε στις 7 Οκτωβρίου 2009 με το Π.Δ. 185/2009, μετά από πρόταση του Πρωθυπουργού Γ. Παπανδρέου, κατά μετατροπή του Υπουργείου Μακεδονίας-Θράκης. Αρχικά υπήχθη στο Υπουργείο Εσωτερικών (το οποίο μετονομάστηκε σε Υπουργείο Εσωτερικών, Αποκέντρωσης και Ηλεκτρονικής Διακυβέρνησης) και στη συνέχεια (28.9.2010) στο Υπουργείο Οικονομίας, Ανταγωνιστικότητας και Ναυτιλίας (το οποίο, μετά τη συγχώνευσή του με το Υπουργείο Θαλάσσιων Υποθέσεων, Νήσων και Αλιείας, συγκρότησε το Υπουργείο Ανάπτυξης, Ανταγωνιστικότητας και Ναυτιλίας).

Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, η Γενική Γραμματεία καταργήθηκε και οι υπηρεσίες της συγκρότησαν το επανιδρυθέν Υπουργείο Μακεδονίας και Θράκης.

## Παραπομπές


## Πηγές
* Επίσημη ιστοσελίδα της Γενικής Γραμματείας Μακεδονίας-Θράκης 

Κατηγορία:Υπουργείο Εσωτερικών, Αποκέντρωσης και Ηλεκτρονικής Διακυβέρνησης
Κατηγορία:Υπουργείο Οικονομίας, Ανταγωνιστικότητας και Ναυτιλίας (Ελλάδα)
Κατηγορία:Υπουργείο Ανάπτυξης, Ανταγωνιστικότητας και Ναυτιλίας (Ελλάδα)
Νικησίπολις

Η **Νικησίπολις των Φερών**, ήταν γυναίκα από τη Θεσσαλία, αυτόχθων της πόλης των Φερών,  παλλακίδα του βασιλιά Φιλίππου Β' της Μακεδονίας και μητέρα της Θεσσαλονίκης της Μακεδονίας. Δεν υπάρχουν πολλά στοιχεία για την ζωή της, αλλά είναι πολύ πιθανό να προερχόταν από γενιά Θεσσαλών ευγενών. Πέθανε 20 μέρες μετά που γέννησε την κόρη της, Θεσσαλονίκη, περίπου το 345 π.Χ.

## Παραπομπές

## Βιβλιογραφία
*Ποιος ήταν ποιος την εποχή του Μέγα Αλέξανδρου, Βάλντεμαρ Χέκελ ISBN 9781405112109

Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Κλασικής περιόδου 
Κατηγορία:Αρχαίοι Θεσσαλοί
Σειρά Κρυστάλλωσης Bowen

Στο τομέα της Γεωλογίας, η **σειρά κρυστάλλωσης Bowen** είναι έργο του πετρολόγου Νόρμαν Λ. Μπόουεν ο οποίος τεκμηρίωσε γιατί συγκεκριμένοι τύποι ορυκτών τείνουν να συνυπάρχουν, ενώ κάποιοι άλλοι όχι.

## Περιγραφή
Η σειρά κρυστάλλωσης κατά Bowen χωρίζεται σε δύο κατηγορίες, την **ασυνεχή σειρά** και την **συνεχή**.

Η **ασυνεχής σειρά** κατά την οποία κρυσταλλώνεται αρχικά ο ολιβίνης, ο οποίος έχει χαμηλή περιεκτικότητα σε πυρίτιο. Καθώς κρυσταλλώνεται ο ολιβίνης η περιεκτικότητα του μάγματος σε ιόντα σιδήρου και μαγνησίου ελαττώνεται ενώ υπάρχει ταυτόχρονη αύξηση σε άλλα ιόντα. Έτσι τα ορυκτά που σχηματίζονται μεταγενέστερα στην κρυστάλλωση του μάγματος είναι πλουσιότερα σε ιόντα πυριτίου.

Η **συνεχής σειρά** σχηματίζεται ταυτόχρονα με την ασυνεχή αρχίζει με την κρυστάλλωση του ανορθίτη, πλαγιόκλαστο πλούσιο σε ασβέστιο(Ca). Σταδιακά η περιεκτικότητα του μάγματος σε ασβέστιο μειώνεται ενώ εμπλουτίζεται σε ιόντα νατρίου(Na). Το νάτριο αντικαθιστά σταδιακά το ασβέστιο καθώς ο κρύσταλλος αυξάνεται και τελικά να προκύψει ένας ζωνώδης κρύσταλλος με πλούσιο σε ασβέστιο πυρήνα και πλούσιο σε νάτριο περιφέρεια. Τελικώς σχηματίζεται ο αλβίτης που είναι ένα νατριούχο πλαγιόκλαστο.

Κατηγορία:Ηφαιστειολογία
Κατηγορία:Πετρολογία
Γκαμπές (Κυβερνείο)

Το Κυβερνείο (νομός) **Γκαμπές** είναι ένας από τους 24 νομούς της Τυνησίας. Βρίσκεται στο νοτιοανατολικό παραθαλάσσιο τμήμα της χώρας, παρά το μυχό του ομώνυμου μεγάλου όρμου. Πρωτεύουσα είναι η ομώνυμη πόλη Γκαμπές. Έχει συνολική έκταση 7.175 τ.χλμ., (7ο σε έκταση), και πληθυσμό 351.500 κατοίκους (2007). Δημιουργήθηκε το 1981.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
C3H8S

Ο μοριακός τύπος **C<sub>3</sub>H<sub>8</sub>S** μπορεί να αναφέρεται στα ακόλουθα τρία (3) ισομερή:
# 1-προπανοθειόλη ή **κανονική προπανοθειόλη** με ημισυντακτικό τύπο CH3CH2CH2SH
# 2-προπανοθειόλη ή **ισοπροπανοθειόλη** με ημισυντακτικό τύπο CH3CH(SH)CH3
# Αιθυλομεθυλοθειαιθέρας ή **μεθυλοθειαιθάνιο** με ημισυντακτικό τύπο CH3CH2SCH3

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Κορεσμένες ενώσεις
Κατηγορία:Οργανικές ενώσεις με θείο
C2H6S

Ο μοριακός τύπος **C<sub>2</sub>H<sub>6</sub>S** μπορεί να αναφέρεται στα ακόλουθα δύο (2) ισομερή:
# Αιθανοθειόλη με σύντομο συντακτικό τύπο CH3CH2SH
# Διμεθυλοθειαιθέρας ή μεθυλοθειομεθάνιο με σύντομο συντακτικό τύπο CH3SCH3

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Κορεσμένες ενώσεις
Κατηγορία:Οργανικές ενώσεις με θείο
C2H7N

Ο μοριακός τύπος **C<sub>2</sub>H<sub>7</sub>N**, με μοριακή μάζα 45,0837±0,0023 amu,  μπορεί να αναφέρεται στις ακόλουθες δύο (2) ισομερείς αζωτούχες οργανικές ενώσεις με βαθμό ακορεστότητας 0:
# Αιθαναμίνη ή **αιθυλαμίνη**, με ημισυντακτικό τύπο **CH<sub>3</sub>CH<sub>2</sub>NH<sub>2</sub> και** αριθμό CAS 124-40-3**.**
# Ν-μεθυλομεθαναμίνη ή **διμεθυλαμίνη**, με ημισυντακτικό τύπο **CH<sub>3</sub>NHCH<sub>3</sub>** και αριθμό CAS 75-04-7**.**

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανικές αμίνες
Κατηγορία:Κορεσμένες ενώσεις
C4H10O

Ο μοριακός τύπος **C<sub>4</sub>H<sub>10</sub>O** μπορεί να αναφέρεται στα ακόλουθα επτά (7) ισομερή:

## Βουτανόλες

# 1-βουτανόλη ή **κανονική βουτανόλη** με ημισυντακτικό τύπο **CH<sub>3</sub>CH<sub>2</sub>CH<sub>2</sub>CH<sub>2</sub>OH**.
# 2-βουτανόλη ή **δευτεροταγής βουτανόλη**  με σύντομο συντακτικό τύπο **CH<sub>3</sub>CH<sub>2</sub>CH(OH)CH<sub>3</sub>**.
# Μεθυλο-1-προπανόλη ή **ισοβουτανόλη**  με σύντομο συντακτικό τύπο **(CH<sub>3</sub>)<sub>2</sub>CHCH<sub>2</sub>OH**.
# Μεθυλο-2-προπανόλη ή **τριτοταγής βουτανόλη**  με σύντομο συντακτικό τύπο **(CH<sub>3</sub>)<sub>3</sub>COH**.

## Ισομερείς αιθέρες

# Διαιθυλαιθέρας ή **αιθοξυαιθάνιο**  με σύντομο συντακτικό τύπο **CH<sub>3</sub>CH<sub>2</sub>OCH<sub>2</sub>CH<sub>3</sub>**.
# Μεθυλοπροπυλαιθέρας ή **1-μεθοξυπροπάνιο**  με σύντομο συντακτικό τύπο **CH<sub>3</sub>CH<sub>2</sub>CH<sub>2</sub>OCH<sub>3</sub>)**.
# Ισοπροπυλομεθυλαιθέρας ή **2-μεθοξυπροπάνιο**  με σύντομο συντακτικό τύπο **(CH<sub>3</sub>)<sub>2</sub>CHOCH<sub>3</sub>**.

Κατηγορία:C4
Κατηγορία:Οργανικές ενώσεις με οξυγόνο
Κατηγορία:Κορεσμένες ενώσεις
Κατηγορία:Αποσαφηνίσεις χημικών τύπων
C4H10S

Ο μοριακός τύπος **C<sub>4</sub>H<sub>10</sub>S** μπορεί να αναφέρεται στα ακόλουθα επτά (7) ισομερή:
# Βουτανoθειόλη-1 ή **κανονική βουτανoθειόλη** με σύντομο συντακτικό τύπο CH3CH2CH2CH2SH.
# Βουτανoθειόλη-2 ή **δευτεροταγής βουτανoθειόλη** με σύντομο συντακτικό τύπο CH3CH2CH(SH)CH3 (σε δύο οπτικά ισομερή).
# Μεθυλοπροπανoθειόλη-1 ή **ισοβουτανoθειόλη** με σύντομο συντακτικό τύπο (CH3)2CHCH2SH.
# Μεθυλοπροπανoθειόλη-2 ή **τριτοταγής βουτανoθειόλη** με σύντομο συντακτικό τύπο (CH3)3CSH.
# Διαιθυλοθειαιθέρας ή **αιθυλοθειοαιθάνιο** με σύντομο συντακτικό τύπο CH3CH2SCH2CH3.
# Μεθυλοπροπυλοθειαιθέρας ή **1-μεθυλοθειοπροπάνιο** με σύντομο συντακτικό τύπο CH3CH2CH2SCH3.
# Ισοπροπυλομεθυλοθειαιθέρας ή **2-μεθυλοθειοπροπάνιο** με σύντομο συντακτικό τύπο (CH3)2CHSCH3.
Τζιανκάρλο Βολπ

Ο **Τζιανκάρλο Βόλπ** (αγγ. Giancarlo Volpe) γεννήθηκε στις 31 Ιουλίου 1974, στη Τακόμα της Ουάσινγκτον, και είναι Αμερικανό-Ιταλός σκηνοθέτης και σχεδιαστής.

Το 1997, αποφοίτησε από το Σχολείο των Καλών Τεχνών της Νέας Υόρκης, και άρχισε τη επαγγελματική του καριέρα στη Humongous Inc., δουλεύοντας σε παιδικά παιχνδία όπως το Pajama Sam και το Putt-Putt. Συνέχισε τη καριέρα του στη Fox Broadcasting Company, το 1998, για να δουλέψει στη σειρά *[[King of the Hill]]*. Το 2004, συνεργάστηκε με τη Nickelodeon για τη σειρά *[[Άβαταρ: Ο Τελευταίος Ανεμοδαμαστής]]*. Το 2008, συνεργάζεται με τη Lucasfilm Animation για τη σειρά *[[Star Wars: Ο Πόλεμος των Κλώνων (τηλεοπτική σειρά, 2008)|Star Wars: Ο Πόλεμος των Κλώνων]]*.

## Παραπομπές


## Εξωτερικοί συνδέσμοι
* MobyGames profile
* deviantART Profile

Κατηγορία:Αμερικανοί animators
Έθαν Σπάουλντιγκ

Ο **Έθαν Σπάουλντιγκ** (αγγ. Ethan Spaulding) είναι σκηνοθέτης κινουμένων σχεδίων. Γνωστός για τη σκηνοθεσία των επεισοδίων του Αβατάρ: Ο θρύλος του Άανγκ, ενώ συμμετείχε και σαν ηθοποιός σε μερικά από αυτά.

## Παραπομπές


Κατηγορία:Αμερικανοί σκηνοθέτες
Γιώργος Ζωγράφος

Ο **Γιώργος Ζωγράφος** (Αθήνα, 4 Αυγούστου 1936 – 12 Αυγούστου 2005) ήταν Έλληνας ηθοποιός και τραγουδιστής, από τους πιο σημαντικούς εκπροσώπους του Νέου Κύματος. Πατέρας του ήταν ο ηθοποιός του Εθνικού Θεάτρου Νίκος Ζωγράφος και μητέρα του η ηθοποιός της Λυρικής Σκηνής Αλίκη Ζωγράφου. Ο ίδιος ήταν απόφοιτος της Δραματικής Σχολής του Θεάτρου Τέχνης Καρόλου Κουν.

Η πρώτη του εμφάνιση στην μουσική έγινε στην μπουάτ της Μυκόνου «Θαλάμη», ενώ αργότερα εμφανιζόταν σε διάφορες μπουάτ της Πλάκας, ανάμεσά τους και η μπουάτ «Συμπόσιο» όπου την περίοδο 1962-63 τραγουδούσε μαζί με τους Δήμο Μούτση, Ντόρα Γιαννακοπούλου και Διονύση Σαββόπουλο. Το 1965 εμφανίσθηκε στο Φεστιβάλ Τραγουδιού Θεσσαλονίκης με το τραγούδι "Το χαμένο βράδυ" σε μουσική και στίχους Γιώργου Κοντογιώργου.
 
Συνεργάστηκε με γνωστούς Έλληνες συνθέτες της εποχής του. Ανάμεσα στα γνωστά τραγούδια που ερμήνευσε είναι το «Άκρη δεν έχει ο ουρανός» του Νότη Μαυρουδή, το «Πέρα από τη θάλασσα» του Γιάννη Μαρκόπουλου, το «Ο Ιρλανδός κι ο Ιουδαίος» του Μάνου Χατζιδάκι, τα ''Μαουτχάουζεν'' και *Γράμματα από τη Γερμανία* του Μίκη Θεοδωράκη, τα «Συλλογή ποιητών» και «Μπολιβάρ» του Νίκου Μαμαγκάκη, το «Μικρό παιδί σαν ήμουνα» του Λίνου Κόκοτου και άλλα. Επίσης είχε λάβει μέρος στο θρυλικό θεατρικό έργο του Μάνου Χατζιδάκι «Οδός Ονείρων», που ανέβαινε στο θέατρο «Metropolitan», με συμμετοχή στα τραγούδια «Αερικό» και «Οι αδελφές Τατά» μαζί με τις Μάρω Κοντού, Ζωή Φυτούση, Σούλα Μπάστα και Νίκη Λεμπέση. Συνεργάστηκε με σημαντικούς καλλιτέχνες του νέου κύματος και της πρώτης φάσης του ελληνικού ροκ, όπως Αρλέτα, Λάκης Παππάς, Θανάσης Γκαϊφύλλιας, Καίτη Χωματά κ.ά.

Για διάστημα πολλών ετών, ο Ζωγράφος εμφανιζόταν στην πλακιώτικη μπουάτ «Απανεμιά» του Βαγγέλη Ντίκου. 
  
Ο Ζωγράφος βρέθηκε νεκρός, μετά από δεκαπέντε μέρες όπου δεν είχε δώσει σημεία ζωής, στις 12 Αυγούστου του 2005, σε διαμέρισμα όπου έμενε μόνος τα τελευταία χρόνια της ζωής του.
## Παραπομπές


## Εξωτερικοί σύνδεσμοι
* Βιογραφικό σημείωμα από το sansimera.gr
*Στίχοι τραγουδιών που ερμήνευσε ο Γιώργος Ζωγράφος
*''«...Για τον Γιώργο Ζωγράφο»'' - Κείμενο του Νότη Μαυρουδή με αφορμή τον θάνατο του Γ. Ζωγράφου, 1η Σεπτεμβρίου 2005, www.mavroudis.eu

Κατηγορία:Έλληνες τραγουδιστές
Κατηγορία:Νέο Κύμα
Κόλπος Γκαμπές

Ο **Κόλπος Γκαμπές**, λατινικά: Syrtis Minor, και αρχαία ελληνικά: «Μικρά Σύρτις» είναι μία εσοχή των νοτιο-ανατολικών ακτών της Τυνησίας στη βόρεια Αφρική, στη Μεσόγειο, του οποίου το συνολικό μήκος αλλά και πλάτος φθάνει περίπου τα 100 χλμ. 
Ο Κόλπος αυτός οριοθετείται από μεν βόρεια από τη νησίδα Κερκένα (αραβικά Τζούζουρ Καρκάνα) και νοτιοανατολικά από τη νήσο Τζέρμπα (αραβικά: Τζαζίρα Τζέρμπα)

Σπουδαίο φαινόμενο που παρατηρείται στο Κόλπο του Γκαμπές είναι το εύρος της παλίρροιας που ειδικά στις λεγόμενες παλίρροιες των συζυγιών φθάνει τα 2,5 μ., το τρίτο σε μέγεθος στη Μεσόγειο, μετά του Γιβραλτάρ και της Βενετίας. Το φαινόμενο αυτό έχει ως συνέπεια την αποκάλυψη κάθε φορά μεγάλων και εκτεταμένων στερεοποιημένων αμμωδών υφάλων, κοινώς λεγόμενων πάγκων. Το φαινόμενο χρήζει ιδιαίτερης προσοχής για τα πλοία που προσεγγίζουν αυτόν και τους λιμένες του.

Κυριότεροι λιμένες του κόλπου είναι η πόλη λιμένας Γκαμπές ή Καμπίς από την οποία και έλαβε το όνομα καθώς και η πόλη λιμένας Σφαξ ή Σαφάκις. Αμφότερες αποτελούν διοικητικά και οικονομικά κέντρα, πρωτεύουσες των ομώνυμων  Κυβερνείων (νομών) της περιοχής.

Ο κόλπος του Γκαμπές αποτελούσε παλαιότερα ιδανικό τόπο σπογγαλιείας για τους Έλληνες σπογγαλιείς λόγω της έντονης ανάπτυξης σπόγγων. Επίσης μεγάλη σε παραγωγή χαρακτηρίζεται και η αλιεία τόνων η οποία και απασχολεί ένα μεγάλο μέρος των παράλιων κατοίκων της περιοχής.

## Πηγές
*  "Εγκυκλοπαίδεια Πάπυρος Λαρούς Μπριτάννικα" τομ.17ος, σελ.387.

## Εξωτερικοί σύνδεσμοι
* 

Κατηγορία:Κόλποι της Τυνησίας
ΦΚ Τβέντε

Η **ΦΚ Τβέντε** (ολλανδικά: *FC Twente*) είναι επαγγελματική ποδοσφαιρική ομάδα από την Ολλανδία. Παίζει στην κορυφαία κατηγορία του ολλανδικού ποδοσφαίρου, την Ερεντιβίζιε και έχει στεφθεί πρωταθλήτρια τη σεζόν 2009–10. Η ομάδα σχηματίστηκε το 1965, όταν η *Σπόρτκλουμπ Ένσχεντε* και η *Ενσχέντεσε Μπόις* ενώθηκαν. Η πιο σημαντική επιτυχία της Τβέντε εκτός συνόρων είναι η δεύτερη θέση στο πρώην Κύπελλο ΟΥΕΦΑ την περίοδο 1974–75. Η έδρα της είναι το Ντε Χρολς Φέστε.

## Τρέχουσα σύνθεση
*Ισχύει μέχρι τις 31 Ιουλίου 2015*

## Οί τίτλοι
Η Τβέντε έχει κατακτήσει μια φορά το Ολλανδικό πρωτάθλημα ποδοσφαίρου  τρεις φορές το 
Κύπελλο Ολλανδίας και δυο φορές το Σούπερ Καπ Ολλανδίας έχει φτάσει μια φορά στον τελικό στο Κύπελλο ΟΥΕΦΑ αλλα ηττήθηκε απο την Μπορούσια Μενχενγκλάντμπαχ.

Πρωταθλήματα Ολλανδίας

* 2010

Κύπελλο Ολλανδίας

* 1977 Τβέντε - Τσβόλε  3-0
* 2001 Τβέντε - ΠΣΦ Αϊντχόφεν 0-0 (4-3πεν)
* 2011 Τβέντε - ΑΦΚ Άγιαξ 3-2

Σούπερ Καπ Ολλανδίας 

* 2010 Τβέντε - ΑΦΚ Άγιαξ  1-0
* 2011 Τβέντε - ΑΦΚ Άγιαξ  2-1

## Παραπομπές


## Εξωτερικοί σύνδεσμοι

* Επίσημη ιστοσελίδα
* Τβέντε TV 


Κατηγορία:Ιδρύσεις αθλητικών συλλόγων το 1965
Κατηγορία:Ιδρύσεις ποδοσφαιρικών ομάδων το 1965
Μάικλ Τάντε ΝτιΜάρτινο

Ο **Μάικλ Τάντε ΝτιΜάρτινο** (αγγ. Michael Dante DiMartino) είναι Αμερικάνος σκηνοθέτης κινουμένων σχεδίων. Αποφοίτησε από το Σχολείο Ζωγραφικής του Ρόουντ Άιλαντ, όπου γνώρισε τον Μπράιν Κονιέτζκο, με τον οποίο συνεργάστηκε για τη σειρά κινουμένων σχεδίων Avatar: The Last Airbender. Πριν τη δημιουργία του *Avatar: The Last Airbender*, συνεργάστηκε με τη Film Roman, όπου βοηθούσε στη σκηνοθεσία ταινιών όπως το King of the Hill, το Family Guy και το Mission Hill, ενώ δημιούργησε το Atomic Love. Το 2010, ο Κίμα Ζαργκάμι, πρόεδρος του τηλεοπτικού καναλιού Nickelodeon, δήλωσε πώς ο ΝτιΜάρτινο και ο Κονιέτζκο θα δημιουργήσουν νέα σειρά κινουμένων σχεδίων με το όνομα * Avatar: The Legend of Korra*.

## Παραπομπές



## Εξωτερικοί σύνδεσμοι
* Interview with Mike and Bryan  at AvatarSpirit.Net 

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί animators
Αντώναρος (καραγκιοζοπαίκτης)

Ο **Αντώνης Πλέσσας**, με το ψευδώνυμο **Αντώναρος**, ήταν ένας από τους σημαντικότερους και μεγαλύτερους καραγκιοζοπαίχτες της γενιάς του.

## Βιογραφία
Γεννήθηκε στην συνοικία του Άγιου Γεράσιμου στην Πάτρα το 1924. Σε ηλικία μόλις εννιά ετών ξεκίνησε την μαθητεία του κοντά στον μεγάλο καραγκιοζοπαίκτη Ντίνο Θεοδωρόπουλο και έμεινε κοντά του μέχρι τα δεκαπέντε του χρόνια. Ο πατέρας του ήταν και αυτός καραγκιοζοπαίχτης ο οποίος δεν πρόλαβε να γραφτεί στο Πανελλήνιο Σωματείο Θεάτρου Σκιών γιατί σκοτώθηκε στον Ελληνοϊταλικό πόλεμο. Στα χρόνια της Κατοχής επί σειρά ετών έπαιξε στο Μεσολόγγι, στην Καλαμάτα, στην Μεσσήνη, στον Πύργο και τέλος στην Αμαλιάδα όπου και διέμεινε μέχρι το τέλος της ζωή στου.

Παρότι αγράμματος, ήξερε να παίζει 108 παραστάσεις, από το πλήρες δραματολόγιο του θεάτρου σκιών. Τους χειμώνες έκανε περιοδείες σε πολλά χωριά, ψυχαγωγώντας πολύ κόσμο. Επίσης, εκτός από καραγκιοζοπαίκτης, ήταν και τραγουδιστής. Τραγουδούσε όλο το μουσικό ρεπερτόριο του ελληνικού θεάτρου σκιών, από αμανέδες μέχρι κλέφτικα, τα οποία τα συνόδευε με μπουζούκι. Ηχογράφησε αρκετές κασέτες με τραγούδια, τις οποίες έδινε σε συναδέλφους του. Έμαθαν την τέχνη του Καραγκιόζη από τον Αντώναρο ο γιος του, Φώτης Πλέσσας, και ο Διονύσης Λέντερης. Πέθανε στις 5 Ιουλίου 1999 στην Αμαλιάδα, με το παράπονο ότι ξεχάστηκε στα γεράματα του από όλους και προπάντων από την πολιτεία.

## Τηλεοπτικές συμμετοχές

Το 1980 ο Αντώναρος συμμετείχε στην ταινία του Παντελή Βούλγαρη Ελευθέριος Βενιζέλος 1910-1927 που με σκαλιστές φιγούρες και δίχως μικρόφωνο έπαιξε ένα μικρό δίλεπτο κομμάτι από τον *Καραγκιόζη υπηρέτη*.

Ύστερα συμμετείχε στην τηλεοπτική εκπομπή Οι Σκιές του Μπερντέ για 2 επεισόδια.

Τέλος ο Αντώναρος συμμετείχε στην τηλεοπτική σειρά της ΕΡΤ Και μιλάει...και λαλάει, παραγωγής 1994-1995 όπου ερμήνευσε την ηρωική παράσταση *Ο Μαύρος Ξιφομάχος*.

## Βιβλιογραφία
* Χριστόπουλος Βασίλειος, *Ορέστης, ο Πατρινός Καραγκιοζοπαίχτης Ανέστης Βακάλογλου*, Αχαϊκές Εκδόσεις, Πάτρα 1999.
* Τσίπηρας Στέφανος, *Ο ήχος του Καραγκιόζη*, εκδόσεις Νέα Σὐνορα, Αθήνα 2001.

Κατηγορία:Καραγκιοζοπαίκτες
Κατηγορία:Έλληνες καλλιτέχνες
Διονύσης Λέντερης

Ο **Διονύσης Λέντερης**  (1936 - 9 Απριλίου 2001), ενίοτε αναφερόμενος ως Σάκης Λέντερης, ήταν Έλληνας καραγκιοζοπαίκτης.

## Βιογραφία
Γεννήθηκε το 1936 στο Βαρθολομιό Ηλείας. Πρωτοείδε Καραγκιόζη σε ηλικία οκτώ ετών από τον σπουδαίο Ντίνο Θεοδωρόπουλο, κοντά στον οποίο μαθήτευσε στην ηλικία των δεκαπέντε ετών για έναν χρόνο. Συνέχισε την μαθητεία του κοντά στον Βασίλαρο, επί δύο χρόνια, ενώ θεωρούσε τον μεγαλύτερο δε καραγκιοζοπαίκτη όλων των εποχών. Η μαθητεία του Διονύση ολοκληρώνεται κοντά στον Αντώναρο, του οποίου ήταν το δεξί χέρι από το 1954 ως το 1958, οπότε και έστησε τον δικό του μπερντέ. Το 1973 έχασε σε τροχαίο ατύχημα το αριστερό του πόδι, με αποτέλεσμα να υποχρεωθεί να απομακρυνθεί από τον Καραγκιόζη για πέντε χρόνια. Το 1978 ξαναμπήκε στον χώρο του θεάτρου σκιών, αναζητώντας πλέον κάποιον μόνιμο χώρο, λόγω του κινητικού του προβλήματος. Αυτό έγινε πραγματικότητα το 1991, όταν ξεκίνησε η συνεργασία του με τον Δήμο Λουτρακίου. Κάθε καλοκαίρι μέχρι τον θάνατο του, την Μεγάλη Δευτέρα του 2001, ψυχαγωγούσε καθημερινά τους θαμώνες του θεάτρου, παρουσιάζοντας μεγάλο μέρος του ρεπερτορίου του θεάτρου σκιών. Λίγο αργότερα άρχισε να εργάζεται και στην τηλεόραση, στο κανάλι *HIGH TV* σε δύο σαιζόν (1994-1995 και 2000). Καρπός αυτής της συνεργασίας ήταν 120 μονόωρες παραστάσεις, οι οποίες εξακολουθούν να παίζονται μέχρι σήμερα, ενώ αρκετές έχουν κυκλοφορήσει και σε DVD από την Leon Film. Επίσης συμμετείχε στην τηλεοπτική παραγωγή της ΕΡΤ *[[Και μιλάει...και λαλάει]]*, όπου ερμήνευσε τις ημίωρες παραστάσεις **Τα καλλιστεία του Καραγκιόζη** και **Ο τρομερός κουρσάρος**.

## Έργα του Διονύση Λέντερη
Εκτός από σημαντικό μέρος του κλασσικού ρεπερτορίου, το οποίο ερμήνευε, ο Διονύσης έγραψε και δικά του έργα, μεταξύ άλλων η κωμωδία **Ο κορμός του δέντρου** και τα έργα μυστηρίου **Το στοιχειωμένο σπίτι** και **Ο τρομερός λυκάνθρωπος**. Όλα τα προαναφερόμενα έργα ερμηνεύτηκαν από τον ίδιο στο HIGH TV το 2000.

## Συνεργάτες και μαθητές
Ο Διονύσης είχε συνήθως βοηθό την γυναίκα του, Άννα Λέντερη. Επίσης μαθήτευσαν κοντά του ο Τάσος Γεωργίου, ο οποίος και τον διαδέχτηκε στο HIGH TV το 2006 και το 2010 στο θερινό θέατρο του Λουτρακίου, και ο Αντώνης Παντιώρας.

## Βιβλιογραφία
*Ιστοσελίδα https://web.archive.org/web/20080216123439/http://www.karagkiozis.com/ (βλ. συγκεκριμένα http://www.karagkiozis.com/bio_lenteris.htm, καταγραφή προφορικής μαρτυρίας του ιδίου)

Κατηγορία:Έλληνες καλλιτέχνες
Κατηγορία:Καραγκιοζοπαίκτες
Άγιος Προκόπιος Νάξου

Ο **Άγιος Προκόπιος** είναι δυτικό παραθαλάσσιο τουριστικό θέρετρο της Νάξου με 96 κατοίκους (απογραφή 2011). Βρίσκεται 5 χλμ. νότια της Χώρας Νάξου, στο μυχό του ομώνυμου και μεγαλύτερου όρμου της Νήσου, στον όρμο του Αγίου Προκόπη.

Διοικητικά υπάγεται στη δημοτική κοινότητα του Αγερσανίου. Πρόκειται για ένα από τα σημαντικότερα τουριστικά θέρετρα της Νάξου με την ομώνυμη φημισμένη παραλία του. 
thumb|Η παραλία του Αγίου Προκοπίου Νάξου.|260x260εσ

Η παραλία του Αγίου Προκοπίου, συνέχεια της οποίας, (νότια), είναι η  ξακουστή παραλία της Αγίας Άννας, θεωρείται η τρίτη καλλίτερη της Ελλάδας, ενώ περιλαμβάνεται στις δέκα καλύτερες της Ευρώπης με το χαρακτηριστικό γνώρισμα τη σπυρωτή λευκή άμμο που καταλήγει εσωτερικά σε μιά ζώνη από αμμόλοφους. Η καθαρότητα της θάλασσας παρουσιάζει ένα θαυμάσιο κλιμακωτό χρωματισμό του όρμου από γαλαζοπράσινο σε  γαλάζιο και βαθύ μπλε. Έχει μήκος 2 χλμ.

Στη περιοχή εκτός από τις διάφορες τουριστικές μονάδες υφίσταται ιδιωτική σχολή καταδύσεων καθώς και ιδιαίτερο σκάφος με γυάλινο πυθμένα με το οποίο εκτελούνται θαλάσσιες ξεναγήσεις του ενάλιου πλούτου της ευρύτερης περιοχής.
## Πληθυσμιακά στοιχεία

## Διοικητικές μεταβολές
* Το 1981, στην απογραφή ο οικισμός αναγνωρίζεται και προσαρτάται στην *κοινότητα του Αγίου Αρσενίου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η *κοινότητα Αγίου Αρσενίου* καταργείται και ο οικισμός προσαρτάται στο *[[Δήμος Νάξου|Δήμο Νάξου]]*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Αγίου Αρσενίου*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο *δήμος Νάξου* και ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Αγία Άννα ( 176 κ.), Αγίους Πάντες ( 103 κ.), Άγιο Αρσένιο ( 717 κ.), Μάραγκα ( 73 κ.), Μαστοράκη ( 5 κ.) και Στελίδα ( 157 κ.) την *Δημοτική Κοινότητα Αγίου Αρσενίου* ( 1327 κ.). Η δ.κ. Αγίου Αρσενίου υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Αγιος Προκοπιος
Λόρεν ΜακΜούλλαν

Η **Λόρεν ΜακΜούλλαν** (αγγ. Lauren MacMullan) είναι σκηνοθέτης κινουμένων σχεδίων. Η πρώτη της δουλειά στη τηλεόραση ήταν η συμμετοχή στη σειρά The Critic, και μετά ακολούθησε η σκηνοθεσία του King of the Hill. Αργότερα ακολούθησε η σκηνοθεσία του Mission Hill και πιο μετά η σκηνοθεσία της σειράς The Simpsons. Μετά, έλαβε μέρος στη σκηνοθεσία της σειράς Avatar: The Last Airbender, χάρη στην οποία κατάφερε να λάβει ένα βραβείο Annie. Επίσης, συμμετείχε στη σκηνοθεσία της ταινίας *[[The Simpsons: Η Ταινία|The Simpsons Movie]]*.

## Παραπομπές


## Εξωτερικοί συνδέσμοι
* Interview with ''Springfield Weekly'' 

Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Λα Μανουμπά (Κυβερνείο)

Το Κυβερνείο (νομός) **Λα Μανουμπά** είναι ένας από τους 24 νομούς της Τυνησίας. Βρίσκεται στο βόρειο μεσόγειο τμήμα της χώρας. Πρωτεύουσα είναι η ομώνυμη πόλη Λα Μανουμπά. Έχει συνολική έκταση 1.137 τ.χλμ., (20ο σε έκταση), και πληθυσμό 352.400 κατοίκους (2007). Δημιουργήθηκε το 2000. Είναι το τελευταίο κυβερνείο που δημιουργήθηκε.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Μπράιαν Κονιέτζκο

Ο **Μπράιαν Κονιέτζκο** (αγγ. Bryan Konietzko) είναι σκηνοθέτης, γνωστός για τη συνεργασία με τον Μάικλ Τάντε ΝτιΜάρτινο στη σειρά Avatar: The Last Airbender. Επίσης συνεργάστηκε με το Film Roman για τις σειρές Mission Hill και King of the Hill. Μετά συνεργάστηκε με το τηλεοπτικό κανάλι Nickelodeon στις σειρές κινουμένων σχεδίων *[[Invader Zim]]* και *[[Άβαταρ: Ο Τελευταίος Ανεμοδαμαστής|Avatar: The Last Airbender]]*. Το 2010, ο πρόεδρος της Nickelodeon, Κίμα Ζαργκάμι, δήλωσε πώς ο Κονιέτζκο και ο ΝτιΜάρτινο θα δημιουργήσουν νέα σειρά κινουμένων σχεδίων, με το όνομα *[[Ο Θρύλος της Κόρρα|Avatar: The Legend of Korra]]*.

Ο Κονιέτζκο αποφοίτησε από το Γυμνάσιο του Ρόουσελ, βόρεια της Ατλάντας, και μετά φοίτησε στο Σχολείο Ζωγραφικής του Ρόουντ Άιλαντ, όπου γνώρισε τον Μάικλ Τάντε ΝτιΜάρτινο.

## Παραπομπές


## Εξωτερικοί σύνδεσμοι
*
*Interview with Mike and Bryan at AvatarSpirit.Net 

Κατηγορία:Αμερικανοί animators
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Βασιλική Ένωσις Ελλάδος

Η **Βασιλική Ένωσις Ελλάδος** είναι οργάνωση βασιλοφρόνων.

Ιδρύθηκε τον Σεπτέμβριο του 1974, λίγο πριν το δημοψήφισμα του 1974, υπό σωματειακή μορφή, με έδρα την Αθήνα και με πρώτο της Πρόεδρο τον στρατηγό Γεώργιο Κουρούκλη.
Η τότε κυβέρνηση Καραμανλή έκανε τα πάντα για να την καταργήσει, το οποίο και κατάφερε το 1978 αφού είχε λειτουργήσει πρώτα επί τετραετία.

Στην Θεσσαλονίκη είχε ιδρυθεί παράρτημα με Πρόεδρο τον δικηγόρο Οδυσσέα Τόσκα αλλά έπαυσε να λειτουργεί το 1978. Παράρτημα έχει ιδρυθεί στα Γιαννιτσά με Πρόεδρο τον Γιώργο Παπαδόπουλο. Σε όλη την Ελλάδα συνολικά λειτουργούν 42 παραρτήματα.

Λόγω πιέσεων των βασιλοφρόνων επαναλειτούργησε το ίδιο έτος. Το ίδιο συνέχισε να κάνει και η κυβέρνηση του Ανδρέα Παπανδρέου. Τον Νοέμβριο του 1984, την παρέπεμψε σε δίκη, αλλά η Ένωση κέρδισε την υπόθεση.

Κατηγορία:Πολιτική της Ελλάδας
Νέα Νικόπολη Κοζάνης

Η **Νέα Νικόπολη** είναι ημιορεινός οικισμός της περιφερειακής ενότητας Κοζάνης. Βρίσκεται στα βόρεια της πόλης της Κοζάνης και σε υψόμετρο 690 μέτρων.

Διοικητικά αποτελεί την τοπική κοινότητα Νέας Νικόπολης που ανήκει στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει 185 κατοίκους, ενώ του 2001 ήταν 224. Η παλιά του ονομασία είναι *Κιουτσούκ Ματλή* ή για την ακρίβεια *Κιουτσούκ Αχμετλή* και κατοικούνταν από μουσουλμάνους. Το 1927 μετονομάστηκε σε *Σκαφίδι* και το 1950 σε Νέα Νικόπολη. Στο κέντρο του χωριού υπήρχε μουσουλμανικό τέμενος. Με την ανταλλαγή των πληθυσμών εγκαταστάθηκαν 116 οικογένειες προσφύγων (482 άτομα) κυρίως από τη Σπάρτη της Μικράς Ασίας και την Προύσα. Οι κάτοικοι έφεραν μαζί τους, την τέχνη των χειροποίητων χαλιών, γνωστά με την ονομασία *Ισπάρτα* (βλ. ταπητουργία στη Σπάρτη). Σήμερα, οι λιγοστοί μόνιμοι κάτοικοι ασχολούνται κυρίως με τη γεωργία.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
535 Μόνταγκιου

Ο **Μόνταγκιου (Montague)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,326. Ανακαλύφθηκε το 1904 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά του από τη μικρή πόλη Μόνταγκιου της Μασαχουσέτης (ΗΠΑ).

## Φυσικά χαρακτηριστικά
Η μέση διάμετρος του Μόνταγκιου εκτιμάται σε 74,5 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,051. Ο Μόνταγκιου περιστρέφεται γύρω από τον εαυτό του μία φορά κάθε 10 ώρες και 17 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μονταγκιου
536 Μεράπι

Ο **Μεράπι** (*Merapi*) είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,952. Ανακαλύφθηκε το 1904 από τον Αμερικανό αστρονόμο Τζωρτζ Χένρυ Πίτερς, που παρατηρούσε από την πρωτεύουσα των ΗΠΑ Ουάσινγκτον, και πήρε το όνομά του από το ηφαίστειο Μεράπι της Ιάβας.

## Φυσικά χαρακτηριστικά
Η μέση διάμετρος του Μεράπι εκτιμάται σε 158 χιλιόμετρα (από επιπροσθήσεις) ή 151,4 χιλιόμετρα (από δεδομένα του IRAS). Ο φασματικός τύπος του είναι **X**, ενώ το άλβεδό του είναι 0,045. Ο Μεράπι περιστρέφεται γύρω από τον εαυτό του μία φορά κάθε 8 ώρες και 47 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μεραπι
537 Πάουλυ

Ο **Πάουλυ (Pauly)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,625. Ανακαλύφθηκε το 1904 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά του από τον Γερμανό οπτικό Μαξ Πάουλυ (1849-1917), που κατασκεύασε φακούς για αστρονομικά όργανα.

## Φυσικά χαρακτηριστικά
Η διάμετρος του Πάουλυ υπολογίσθηκε σε 39,1 χιλιόμετρα. Ο φασματικός τύπος του είναι **DU**, ενώ το άλβεδό του είναι 0,349. Ο Πάουλυ περιστρέφεται γύρω από τον εαυτό του μία φορά κάθε 16 ώρες και 15 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Παουλυ
538 Φρειδερίκη

Η **Φρειδερίκη (Friederike)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,49. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη. Η Φρειδερίκη ανήκει στην Οικογένεια αστεροειδών της Υγιείας.

## Φυσικά χαρακτηριστικά
Η μέση διάμετρος της Φρειδερίκης εκτιμάται σε 72,48 χιλιόμετρα (από δεδομένα του IRAS). Η μάζα της έχει εκτιμηθεί σε 280 τρισεκατομμύρια τόνους με μέση πυκνότητα 1,4 gr/cm³. Ο φασματικός τύπος της είναι άγνωστος, ενώ το άλβεδό της είναι 0,064. Η Φρειδερίκη περιστρέφεται γύρω από τον εαυτό της μία φορά κάθε 26 ώρες περίπου, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φρειδερικη
539 Παμίνα

Η **Παμίνα (Pamina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,895. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από ένα πρόσωπο (πριγκήπισσα) της όπερας *[[Ο Μαγικός Αυλός]]* του Μότσαρτ.

## Φυσικά χαρακτηριστικά
Η μέση διάμετρος της Παμίνας εκτιμάται σε 54,0 χιλιόμετρα. Ο φασματικός τύπος της είναι **C**, ενώ το άλβεδό της είναι 0,080. Η Παμίνα περιστρέφεται γύρω από τον εαυτό της μία φορά κάθε 13 ώρες και 54 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Παμινα
Κατηγορία:Βόλφγκανγκ Αμαντέους Μότσαρτ
540 Ροζαμούνδη

Η **Ροζαμούνδη (Rosamunde)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,544. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ομώνυμο θεατρικό έργο της Χελμίνα φον Τσέζυ, για το οποίο έγραψε μουσική ο Φραντς Σούμπερτ. Η Ροζαμούνδη ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Ροζαμούνδης εκτιμάται σε 19,02 χιλιόμετρα. Ο φασματικός τύπος της είναι πιθανότατα **S** (λιθώδης), ενώ το άλβεδό της είναι 0,243. Η Ροζαμούνδη περιστρέφεται γύρω από τον εαυτό της μία φορά κάθε 9 ώρες και 20,2 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ροζαμουνδη
541 Δεββώρα

Η **Δεββώρα (Deborah)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,01. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη βιβλική προφήτιδα Δεββώρα.

## Φυσικά χαρακτηριστικά
Η μέση διάμετρος της Δεββώρας εκτιμάται σε 57,0 χιλιόμετρα. Ο φασματικός τύπος της είναι **B**, ενώ το άλβεδό της είναι 0,050. Είναι άγνωστο αν και με ποια περίοδο περιστρέφεται η Δεββώρα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Δεββωρα
542 Σουζάνα

Η **Σουζάνα (Susanna)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,24. Ανακαλύφθηκε το 1904 από τους Γερμανούς αστρονόμους Πάουλ Γκετζ και Άουγκουστ Κοπφ, που παρατηρούσαν από τη Χαϊδελβέργη.

## Φυσικά χαρακτηριστικά
Η μέση διάμετρος της Σουζάνας εκτιμάται σε 41,56 χιλιόμετρα. Ο φασματικός τύπος της είναι μάλλον **S** (λιθώδης), ενώ το άλβεδό της είναι 0,148. Η Σουζάνα περιστρέφεται γύρω από τον εαυτό της μία φορά κάθε 10 ώρες και 4,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σουζανα
544 Γέττα

Η **Γέττα (Jetta)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,857. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από μία μορφή των θρύλων της περιοχής της Χαϊδελβέργης.

## Φυσικά χαρακτηριστικά
Η μέση διάμετρος της Γέττας εκτιμάται σε 24,58 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,321. Η Γέττα περιστρέφεται γύρω από τον εαυτό της μία φορά κάθε 7 ώρες και 45 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γεττα
Μάχη του Ορχομενού

Η **μάχη του Ορχομενού** πραγματοποιήθηκε το 86 π.Χ. ανάμεσα στους Ρωμαίους του Λεύκιου Κορνήλιου Σύλλα κι το Βασίλειο του Πόντου, του Μιθριδάτη του Στ' που είχε στρατηγό τον Αρχέλαο στον Ορχομενό κατά τον Πρώτο Μιθριδατικό πόλεμο.

## Προοίμιο

Μετά τη μεγάλη νίκη του Σύλλα στη Χαιρώνεια της Βοιωτίας επί του μιθριδατικού στρατού του Αρχέλαου, ο Ρωμαίος στρατηγός τη γιόρτασε στη Θήβα με μουσικούς και τελετές. Μάλιστα για τους Θηβαίους που τάχθηκαν με το μέρος του Μιθριδάτη του Στ' του Ευπάτωρα αφιέρωσε τη μισή χώρα τους στους Δελφούς και την Ολυμπία.

## Η μάχη

Ο Αρχέλαος, ο στρατηγός του Μιθριδάτη, με 80.000 άνδρες, έχοντας κι ενισχύσεις από το Δορύλαο, έναν ακόμη στρατηγό του Μιθριδάτη, κατευθύνθηκε στον Ορχομενό. Εκεί ο Σύλλας αντιπαρατάχθηκε εναντίον του. Στη σκληρή μάχη που ακολούθησε, με το Ρωμαίο στρατηγό να διακινδυνεύει τη ζωή του, οι Ρωμαίοι επικράτησαν.

## Μετά τη μάχη

Μετά τη μάχη, οι άνδρες του Αρχέλαου μετρούσαν νεκρούς των 25.000 ανδρών. Αρκετοί από αυτούς πνίγηκαν στην Κωπαΐδα. Ο Μιθριδάτης, αναλογιζόμενος τις ήττες που είχε υποστεί απή τη Ρώμη, τον επόμενο χρόνο (85 π.Χ.) συνομολόγησε την συνθήκη του Δαρδάνου, η οποία σηματοδοτούσε το τέλος του Πρώτου Μιθριδατικού Πόλεμου. Αυτή η ειρήνη έλεγε ότι ο Μιθριδάτης θα παρέδιδε τις Καππαδοκία κι Βιθυνία στους προηγούμενους ηγεμόνες που τις κατείχαν, την Παφλαγονία κι τη Μικρά Ασία στους Ρωμαίους κι θα έδινε 2.000 τάλαντα. Επίσης θα παρέδιδε 70 πλοία.

## Πηγές

* Στρατιωτική Ιστορία, εκδόσεις Περισκόπιο, τεύχος 164, Απρίλιος 2010

Κατηγορία:Μάχες ρωμαϊκού στρατού
Κατηγορία:Μάχες ποντιακού στρατού
Κατηγορία:Μάχες ελληνιστικής περιόδου
Κατηγορία:Μάχες του Πρώτου Μιθριδατικού Πολέμου
Ναυμαχία της Τενέδου

Η **ναυμαχία της Τενέδου** πραγματοποιήθηκε το 86 π.Χ. ανάμεσα στους Ρωμαίους του Λεύκιους Λικίνιου Λούκουλλου και το Βασίλειο του Πόντου του στρατηγού του Μιθριδάτη του ΣΤ' του Ευπάτωρα, του Νεοπτόλεμου στην Τένεδο κατά τον Πρώτο Μιθριδατικό Πόλεμο. Νικητές εξήλθαν οι Ρωμαίοι.

Κατηγορία:Μάχες ρωμαϊκού στρατού
Κατηγορία:Μάχες ποντιακού στρατού
Κατηγορία:Μάχες ελληνιστικής περιόδου
Κατηγορία:Μάχες του Πρώτου Μιθριδατικού Πολέμου
Ναυμαχια
548 Κρεσίντα

Η **Κρεσίντα (Kressida)**, που δεν πρέπει να συγχέεται με τον δορυφόρο Κρεσίντα του πλανήτη Ουρανού, είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,28. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από τη Χρυσηίδα.

## Φυσικά χαρακτηριστικά
Η μέση διάμετρος της Κρεσίντας είναι άγνωστη. Ο φασματικός τύπος της είναι **S** (λιθώδης) με άγνωστο άλβεδο. Η Κρεσίντα περιστρέφεται γύρω από τον εαυτό της μία φορά κάθε 11 ώρες και 59,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κρεσιντα
550 Σέντα

Η **Σέντα (Senta)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,152. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από ένα πρόσωπο της όπερας *Ο Ιπτάμενος Ολλανδός* του Βάγκνερ.

## Φυσικά χαρακτηριστικά
Η μέση διάμετρος της Σέντας εκτιμάται σε 37,8 χιλιόμετρα. Ο φασματικός τύπος της είναι μάλλον **S** (λιθώδης), ενώ το άλβεδό της είναι 0,221. Η Σέντα περιστρέφεται γύρω από τον εαυτό της μία φορά κάθε 20 ώρες και 33 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σεντα
Ναυμαχία της Τενέδου (αποσαφήνιση)

Η ναυμαχία της Τενέδου αναφέρεται σε δύο ναυμαχίες:
* Ναυμαχία της Τενέδου κατά τον Πρώτο Μιθριδατικό Πόλεμο
* Ναυμαχία της Τενέδου (1822) κατά την Ελληνική Επανάσταση του 1821
554 Περάγα

Η **Περάγα (Peraga)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,97. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από το όνομα μιας πόλεως της Ιταλίας.

## Φυσικά χαρακτηριστικά
Οι διαστάσεις της Περάγας εκτιμώνται σε 118 επί 100 περίπου χιλιόμετρα (από επιπροσθήσεις) ή 95,9 χιλιόμετρα (από δεδομένα του IRAS). Ο φασματικός τύπος της είναι **Ch**, ενώ το άλβεδό της είναι 0,050. Η Περάγα περιστρέφεται γύρω από τον εαυτό της μία φορά κάθε 13 ώρες και 38 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Περαγα
555 Νόρμα

Η **Νόρμα (Norma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,753. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το ονομά της από την ηρωίδα της ομώνυμης όπερας του Βιντσέντζο Μπελίνι.

## Φυσικά χαρακτηριστικά
Η μέση διάμετρος της Νόρμα εκτιμάται σε 40,12 χιλιόμετρα. Ο φασματικός τύπος της είναι **B**, ενώ το άλβεδό της είναι 0,063. Είναι άγνωστο αν και με ποια περίοδο περιστρέφεται η Νόρμα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νορμα
556 Φυλλίς

Η **Φυλλίς (Phyllis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,376. Ανακαλύφθηκε το 1905 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο της ελληνικής μυθολογίας.

## Φυσικά χαρακτηριστικά
Η μέση διάμετρος της Φυλλίδος εκτιμάται σε 37,82 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,185. Η Φυλλίς περιστρέφεται γύρω από τον εαυτό της μία φορά κάθε 4 ώρες και 18 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φυλλις
559 Νανόν

Η **Νανόν (Nanon)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,52. Ανακαλύφθηκε το 1905 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το ονομά της από την ομώνυμη όπερα του Richard Genée.

## Φυσικά χαρακτηριστικά
Η μέση διάμετρος της Νανόν εκτιμάται σε 79,82 χιλιόμετρα. Ο φασματικός τύπος της είναι **Xk**, ενώ το άλβεδό της είναι 0,050. Η Νανόν περιστρέφεται γύρω από τον εαυτό της μία φορά κάθε 10 ώρες και 4 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νανον
Συνθήκη του Δαρδάνου

Η **Συνθήκη του Δαρδάνου** πραγματοποιήθηκε το 85 π.Χ. ανάμεσα στο Βασίλειο του Πόντου και τη Ρώμη στην πόλη του Δαρδάνου.

Μετά τις αλλεπάλληλες ήττες του βασιλιά του Πόντου, Μιθριδάτη του Στ' του Ευπάτωρα, σε Χαιρώνεια, σε Τένεδο κι Ορχομενό από τον Ρωμαίο Σύλλα, αποφάσισε να σταματήσει τον πόλεμο με τους Ρωμαίους. Οι όροι της συνθήκης ήταν: η παράδοση της Καππαδοκίας κι της Βιθυνίας στους προηγούμενους ηγεμόνες που τις κατείχαν και η παράδοση της Παφλαγονίας και της Μικράς Ασίας στους Ρωμαίους. Ακόμη θα έδιναν 2.000 τάλαντα κι 70 πλοία. Έτσι τελείωσε ο Πρώτος Μιθριδατικός Πόλεμος. Το 83 π.Χ. όμως άρχισε ο Δεύτερος Μιθριδατικός Πόλεμος.

## Πηγές
* *Στρατιωτική Ιστορία*, εκδόσεις Περισκόπιο, τεύχος 164, Απρίλιος 2010

Κατηγορία:Συνθήκες
Κατηγορία:Μιθριδατικοί πόλεμοι
Έντουαρντ Τέρνερ Μπένετ

Ο **Έντουαρντ Τέρνερ Μπένετ** (*Edward Turner Bennett*, 6 Ιανουαρίου 1797 - 21 Αυγούστου 1836) ήταν Άγγλος ζωολόγος και συγγραφέας. Ήταν ο μεγαλύτερος αδερφός του βοτανολόγου Τζον Τζόζεφ Μπένετ (*John Joseph Bennett*).

Ο Μπένετ γεννήθηκε στο  Χάκνεϊ και εκπαιδεύτηκε ως χειρουργός, αλλά η κύρια επιδίωξή του ήταν η ζωολογία. Το 1822 επιχείρησε να ιδρύσει μια εντομολογική εταιρεία, η οποία αργότερα έγινε ζωολογική εταιρία με σχέσεις με την Linnean Society. Αυτό εν συνεχεία έγινε το έναυσμα για την Ζωολογική εταιρία του Λονδίνου, της οποίας ο Μπένετ ήταν γραμματέας από το 1831 έως το 1836.

Στα έργα του περιλαμβάνονται τα *The Tower Menagerie* (1829) και *The Gardens and Menagerie of the Zoological Society* (1831). Έγραψε επίσης, μαζί με τον G. T. Lay, την ενότητα για τα ωάρια στο έργο  *Zoology of Beechey's Voyage* (1839).

## Παραπομπές


## Πηγές
* Mullens and Swann - *A Bibliography of British Ornithology*

Κατηγορία:Ζωολόγοι